**Coláiste Naomh Feichín**

**Corr na Móna**

**Co. na Gaillimhe**

**Polasai Obair Bhaile & Dialann Scoile**

**Baineann an Polasaí le**

Scoláirí, Príomhoide, Múinteoirí, Tuismitheoirí/Caomhnóirí, agus Foireann Tacaíochta na Scoile.

**Obair Bhaile**

Is ionann Obair Bhaile agus aon obair scríofa, foghlamtha nó taighde a thugann an múinteoir le déanamh taobh amuigh d'am scoile. Cuirtear béim ar Obair Bhaile sa scoil mar chuid d’fhorbairt oideachasúil an scoláire.

**Cúis**

Chun leanúnachas oibre a chinntiú ionas go mbeidh an fhorbairt is fearr á dhéanamh ag scoláirí na scoile.

**Aidhmeanna**

* Go mbeidh deis ag an scoláire athbhreithniú agus athneartú a dhéanamh ar obair an lae.
* Go mbeidh ullmhúchán déanta do cheachtanna an lá dár gcionn
* Taithí a fháil ar cheisteanna a fhreagairt mar a bheidh ar Pháipéir Scrúduithe.
* Breis eolais a aimsiú agus scileanna taighde a fhorbairt i scoláirí.
* Aiseolas a thabhairt don scoláire/tuismitheoir ón mhúinteoir ar chaighdeán na foghlaime.

**Dialann Scoile**

* Caithfidh gach scoláire Dialann oifigiúil Obair Bhaile a bheith aige/aici, áit a gcaithfidh siad sonraí Obair Bhaile a scríobh go laethúil i nGaeilge.
* Ba chóir do Thuismitheoirí/Caomhnóirí a chinntiú go bhfuil an Obair Bhaile déanta gach oíche agus an Dialann a shíniú gach seachtain.
* Mura mbíonn an Obair Bhaile déanta, is gá nóta a bheith sa Dialann sínithe ag Tuismitheoir/Caomhnóir.
* Ní ghlacfar leis an leithscéal gur fhág an scoláire cóipleabhar/leabhar sa bhaile.
* Má tá scoláire gafa le h-imeachtaí eischurclaim tá sé de dhualgas air/uirthi an Obair Bhaile a fháil agus é a dhéanamh.
* Caithfear an Cód Smachta a leanacht má bhíonn scoláire a bhíonn gan Obair Bhaile go minic.
* Is féidir le Múinteoirí, Múinteoirí Ranga agus Tuismitheoir/Caomhnóirí nóta a scríobh sa Dialann.
* Tá Polasaithe Scoile, &rl. sa Dialann freisin. Ní mór do thuismitheoiri/ caomhnóirí an Polasaí Cód Iompair a léamh le’na ngasúr agus don dá dream é a síniú i dtús gach scoilbhliain.
* Má imíonn an Dialann amú i rith na scoilbhliana, cosnóidh ceann nua €10.

**Tréimhse Staidéir taréis Scoile**

Cuirtear Tréimhse Staidéir eagraithe ar fáil cheithre thráthnóna gach seachtain (Luan - Déardaoin) ó 4.15 go 6.00 i.n. dóibh siúd atá á iarraidh ar phraghas réasúnach.

**Cur i bhfeidhm agus Monatóireacht** .

* Múinteoirí ábhair go laethúil mar ghnáthchuid dá gcuid cúraimí teagaisc.
* Déanfar plé ar chaighdeán an Obair Bhaile ag Cruinniú Múinteoirí/ Tuismitheoirí
* Déanfaidh múinteoir taifead ar mheasúnú ar Obair Bhaile.
* Déanfar tagairt do chaighdeán an Obair Bhaile i ngach Tuairisc faoin scoláire a chuirtear abhaile.
* Tabharfar an Dialann chuig cruinnithe Múinteoirí/Tuismitheoirí.

**Athbhreithniú**

Déanfar athbhreithniú ar an bPolasaí Obair Bhaile & Dialann Scoile gach trí bliana nó níos túisce más gá.

Sínithe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dáta: \_\_\_\_\_\_\_\_\_\_\_\_\_\_\_\_\_\_\_

Cathaoirleach, Bord Bainistíocht

Coláiste Naomh Feichín